cyanic-selkie/wikianc huggingface dataset:
Vitālijs Ginzburgs
Politiskie uzskati
2000. gados Ginzburgs atbalstīja Krievijas liberālo opozīciju un cilvēktiesību kustību, kā arī aizstāvēja zinātniekus Igoru Sutjaņinu un Valentīnu Daņilovu, kurus varas iestādes apsūdzēja par spiegošanu. 2009. gadā intervijā Ginzburgs izteicās par Krievijas Federālās drošības dienestu kā kaitīgu institūciju, kuras varas pastiprināšanās Krievijā draud ar staļinisma atgriešanos.
Ginzburgs bija ateisma atbalstītājs. 2007. gadā viņš kopā ar vēl 9 Krievijas Zinātņu akadēmijas akadēmiķiem parakstīja Krievijas prezidentam Vladimiram Putinam adresētu "10 akadēmiķu vēstuli", kurā paustas bažas par arvien pieaugošu Krievijas sabiedrības klerikalizāciju.
Nāve
Ginzburgs mira 2009. gada 8. novembrī 93 gadu vecumā no sirds nepietiekamības. Apglabāts Novodevičjes kapsētā Maskavā.
Viktors Lindelēfs
Viktors Lindelēfs (sv; dzimis ) ir Zviedrijas futbolists. Pašlaik (2023) pārstāv Anglijas Premjerlīgas klubu Manchester United FC un Zviedrijas futbola izlasi.
2011. gadā Lindelēfs pievienojās Portugāles klubam Lisabonas "Benfica". Tur Lindelēfs izcīnija trīs Portugāles čempionu titulus. 2017. gadā Lindelēfu par 35 milijoniem eiro nopirka Manchester United FC
Kima Kardašjana
Kimberlija Noela "Kima" Kardašjana (en; dzimusi ) ir armēņu izcelsmes amerikāņu uzņēmēja, TV personība, modele un aktrise.
Bijusi precējusies ar mūzikas producentu Deimonu Tomasu. Pēc tam ar basketbolistu Krisu Hamfrīsu. 2014. gadā apprecējās ar reperi Kanje Vestu. Šķīrušies 2021. gadā.
Tenu Eims
Biogrāfija
1959. gadā uzvarējis Igaunijas junioru čempionātā. 1966. gadā kļuvis par PSRS sporta meistaru šahā. 1967. gadā dalījis 2.-3. vietu gan Igaunijas šaha čempionātā, gan Latvijas šaha čempionātā. No 1968. līdz 1991. gadam strādājis par Igaunijas vīriešu šaha izlases galveno treneri. Tomēr lielākie panākumi sasniegti korespondencšahā, kur Eims divas reizes ir uzvarējis Pasaules čempionātos: 1977.-1983. gados un 1994.-1999. gados. Eima spēlei ir raksturīga laba atklātņu teorijas un taktiskās cīņas pārzināšana. 2001. gadā apbalvots ar ceturtās pakāpes Igaunijas Sarkanā Krusta ordeni.
Darva
Darva ir eļļains, viskozs, parasti tumši brūns vai melns kurināmā (akmeņogļu, koka, naftas vai kūdras) sausās pārtvaices produkts ar asu īpatnēju smaku.
Koka darva
Koka darvu iegūst, dedzinot priedes saknes vai koksni. Koka darvai piemīt pretbakteriālas īpašības. To lieto arī kā ūdeni atgrūdošu pārklājumu laivām, kuģiem, jumtiem, kā arī tautas medicīnā, ziepju un gumijas rūpniecībā.
Ūdenī atšķaidītu darvu var izmantot kā garšvielu saldumos un ēdienā vai smaržvielu pirtī, šampūnos un kosmētikā.
Akmeņogļu darva
Akmeņogļu darva agrāk bija blakusprodukts kurināmajās stacijās. No akmeņoglēm vai naftas iegūtā darva tās augstā benzola satura dēļ tiek uzskatīta par toksisku un kancerogēnu. Akmeņogļu darvu minimālā koncentrācijā mēdz izmantot medicīnā. Akmeņogļu un naftas darvai ir ļoti asa smaka.
Kadastrs Latvijā
Kadastrs Latvijas Republikā, kā to nosaka Nekustamā īpašuma valsts kadastra likums, ir vienota uzskaites sistēma, kas, realizējot administratīvus, organizatoriskus un tehnoloģiskus procesus, nodrošina datu iegūšanu par valsts teritorijā esošajiem nekustamajiem īpašumiem, to objektiem, zemes vienības daļām un to īpašniekiem, tiesiskajiem valdītājiem, lietotājiem, nomniekiem, kā arī minēto datu uzturēšanu un izmantošanu.
Vēstures griežos, mainoties paaudzēm, valdniekiem un notikumiem, ir mainījies un attīstījies kadastrs. Taisnīgi nodokļi, informācija nodevu ievākšanai un īpašumtiesību nostiprināšanai, ienākumi valsts vajadzībām — tāds bijis kadastra uzdevums cauri gadsimtiem. No arklu sarakstiem, lēņu un vaku grāmatām, rokrakstā sastādītiem reģistriem un robežplāniem līdz daudzfunkcionālai Kadastra informācijas sistēmai mūsdienās – kadastrs joprojām turpina pilnveidoties.
Mērniecība ir viens no kadastra datu ieguves veidiem – piedzīvojusi ne mazāk ievērojamas pārmaiņas. Tā attīstījusies no zemes mērīšanas soļos līdz digitāliem un globālās pozicionēšanas instrumentiem mūsdienās. Muižkungu un zemnieku, valsts un zemes valdītāju savstarpējo attiecību sakārtošana pirms gadsimtiem vai īpašnieku savstarpējo attiecību drošība un darījumu ātrums mūsdienās – zemes robežas dabā nav zaudējušas savu nozīmi. Kadastra dati zemes robežu strīdu risināšanai ir bijuši un būs par pamatu visos laikos.
Kadastra aizsākums 1681. gadā
1681. gadā Zviedrijas karalis mērnieku Emerlingu iecēla par Livonijas mērniecības inspektoru. Tika sagatavotas muižu kartes mērogā 1:10 400, ko mērnieki uzmērīja dabā. Lielā mēroga dēļ un rūpīga darba rezultātā šīs kartes ir visai precīzas, kaut gan vērojama arī kontūru neprecizitāte, kas varētu būt triangulācijas trūkuma sekas. Mežu, pļavu un purvu kontūras nav kārtīgi iezīmētas. Upju un ezeru krasti ir attēloti neprecīzi. Taču tā ir tam laikam raksturīga iezīme, jo muižu kartēs attēloja pirmām kārtām tos objektus, kas bija saistīti ar saimniecību,– muižas zemnieku mājas, tīrumus un pļavas. Nosaukumi doti gandrīz visām muižām un mājām.
Otra kartogrāfisko materiālu grupa, ko izveidoja 1681.–1686. gada uzmērīšanas rezultātā, ir t. s. piektdaļas kartes. Tās ieguva, apvienojot 1:10 400 mēroga pamatkartes, lai rastos kopējs priekšstats par lielāku teritoriju (pilstiesu vai draudzi). Piektdaļas kartēs bija attēlotas muižas ar attiecīgo nosaukumu un zemnieku mājas, kas apzīmētas ar numuru, lielākie meži, purvi, ezeri un nozīmīgākās upes. Trešais materiāls, kas veidots 1681.–1686. gada uzmērīšanas rezultātā, ir Lielvidzemes kopkarte, ko veidoja, apvienojot piektdaļas kartes. Šajā kartē parādītas tikai pilsētas un muižas, kā arī lielākie dabas objekti. Arī uz šīm kartēm visi uzraksti ir rokrakstā.
1681.–1683. gadā un pēc 1686. gada mērogā 1:10 400 uzmērītās kartes atrodamas Latvijas Valsts vēstures arhīva 7404. fondā “Vidzemes muižu plāni, kartes un apraksti”. Tur ir gan 1681.–1692. gada oriģināli, gan vēlāku laiku kopijas. Šajā fondā ir arī piektdaļas karšu oriģināli. Šāds unikāls materiāls attiecināms tikai uz Vidzemes teritoriju, un tas ir pirmais zināmais Latvijas teritorijas liela mēroga kartogrāfiskais uzņēmums, kas dod lielisku informāciju ne tikai par Vidzemes izskatu pirms 300 gadiem, bet pirmo reizi ietver visas kadastra sastāvdaļas: zemes kadastrālo uzmērīšanu, zemes īpašumtiesību un valdījuma noskaidrošanu, zemes iedalījumu klasifikācijas vienībās un vērtēšanu, kā arī zemes robežu iezīmēšanu kartēs.
Zemes kadastru sāka ar zemes uzmērīšanu un vērtēšanu, vienlaikus veicot muižu redukciju, atsavinot lielāko daļu muižas zemju, kuras nodeva Zviedrijas valsts pārziņā. Tas bija labi izstrādāts kadastrs, un to izmantoja no 1691. līdz 1911. gadam, t. i., 220 gadus. Tas pasaulē ir samērā mazpazīstams, un tagadējās Latvijas un Igaunijas teritorijā tam bija tikai lokāla nozīme.
Īsi par kadastra attīstību cauri gadsimtiem
1701. gadā zviedri ieņēma Kurzemi, karalis Kārlis XII pavēlēja Vidzemes mērniekus nosūtīt uz Jelgavu, lai kartētu iekaroto hercogisti. Savukārt 1863. gadā Kurzemes muižnieki atzina, ka tiesības uz zemi ir arī zemniekiem, un piekrita tās pārdošanai. Tā kā Kurzemē īpašumiem trūka noteiktu robežu, zemes pievienošana muižai vai no vienas mājas otrai ieilga. Pirmo kadastru Kurzemē pabeidza 19.gs. 80-to gadu beigās.
Dzimtbūšanas atcelšana Krievijā (1861- 1863) ietekmēja zemnieku noskaņojumu Latgalē. Tika atceltas klaušas un sākās zemes piešķiršana īpašumā. Kadastra izveidi ietekmēja Krievijas 1894. gadā izdotā instrukcija. Tā paredzēja, ka pārmērīšanu var pieprasīt katrs zemes īpašnieks, pats sedzot mērīšanas izdevumus. Diemžēl katra apgabala vērtēšanas komisija darbojās šķirti un vērtēšanas darbam nebija viendabīga rezultāta.
Ar laiku (19.gs. beigās) zemes vērtēšana nodokļiem vairs neatbilda Krievijas Impērijas prasībām. Valsts dome 1901. gadā pieņēma likumu par nekustamā īpašuma vērtēšanu Livonijas guberņā aplikšanai ar zemstes nodevām. Likums noteica jaunu pieeju zemes klasifikācijai un vērtēšanai. Šo pieeju īstenoja Vidzemes kadastrs (1904-1912).
Pirmās Latvijas Republikas kadastra uzdevums bija nodrošināt 1920.-1937. gada agrāro reformu. Pirmo reizi veica vienlaidus zemes kadastrālo uzmērīšanu, izmantojot ģeodēzisko tīklu. Darbus pabeidza 5 no 19 apriņķiem Kurzemē un Zemgalē. Savukārt 1931. gada Kadastra likums paredzēja izmantot kadastra datus īpašumu tiesiskā stāvokļa nostiprināšanai.
Padomju varas gadus (1940.-1990.) raksturo piespiedu kolektivizācija. Zemes uzskaitē un pārvaldībā pakāpeniski pārgāja uz PSRS pastāvošo kadastra sistēmu. Kadastra uzdevums bija nodrošināt informāciju lielražošanas plānošanai. Kartogrāfisko attēlu iegūšanai sāka izmantot fotoplānus. Tika veikta augsnes kartēšana.
Kadastru, ko izmantojam šodien, sāka veidot pēc 1990. gada. Darbs bija jāsāk no jauna, jo īpašuma tiesību noliegums padomju laikā un atšķirīgā pieeja zemei iznīcināja iepriekšējos periodos izveidoto.
Pēc 1990. gada kadastrs ir pamats īpašumtiesību atjaunošanai un zemes privatizācijai. Kopš 90-to gadu sākuma kadastrā reģistrēti 100% zemes vienību un 94% ēku – vairāk nekā 5 miljoni objektu. Tajā uzkrāti dati par visiem nekustamajiem īpašumiem valstī.
1959. gada Latvijas čempionāts šahā
1959. gada Latvijas šaha čempionāts - Latvijas PSR 16. šaha čempionāts vīriešiem un Latvijas PSR 13. šaha čempionāts sievietēm.
Turnīra gaita
Latvijas PSR 16. šaha čempionāts vīriešiem notika no 23. aprīļa līdz 15. maijam 1959. gadā Rīgā. Salīdzinot ar iepriekšējiem čempionātiem tajā bija paredzēts samazināt dalībnieku skaitu, taču sakarā ar Mihaila Tāla, Aivara Gipsla nepiedalīšanos un Aleksandra Koblenca izstāšanos slimības dēļ ierasto 20 dalībnieku vietā turnīrā bija tikai 13 dalībnieki. Īsajā distancē turnīra favorīti Jānis Kļaviņš un Jānis Klovāns piekāpās mazāk titulētajiem Kārlim Klāsupam un Pēterim Kampenusam, kuri kopvērtējumā dalīja pirmo vietu. Pēc reglamenta bija jāspēlē 4 partiju papildus mačs. Tajā abi pretinieki guva pa 2 uzvarām, un mačs bija jāturpina līdz pirmajai uzvarai. 5. un 6. partija beidzās neizšķirti, bet 7.partijā uzvarēja Klāsups un kļuva par Latvijas PSR čempionu.
Latvijas PSR 13. šaha čempionāts sievietēm notika 1959. gadā Rīgā. Abas favorītes - Milda Lauberte un Zāra Nahimovska - tikās jau trešajā kārtā. Savstarpējā partija beidzās ar Laubertes uzvaru, tomēr daudzie Laubertes neizšķirti turnīra gaitā ļāva Nahimovskai apsteigt savu galveno konkurenti un otro gadu pēc kārtas kļūt par Latvijas PSR čempioni.
Virknes un paralēlais slēgums
Virknes un paralēlais slēgums elektrotehnikā ir divi elementu saslēgumu veidi elektriskajā ķēdē.
1959. gada Latvijas čempionāts šahā
Latvijas vīriešu šaha čempionāta turnīra tabula
! !! Dalībnieks !! 1 !! 2 !! 3 !! 4 !! 5 !! 6 !! 7 !! 8 !! 9 !! 10 !! 11 !! 12 !! 13 !! Punkti !! Vieta
Virknes un paralēlais slēgums
Virknes slēgums
Virknes slēgums ir elektriskā ķēde, kurā elementi secīgi saslēgti viens aiz otra.
1959. gada Latvijas čempionāts šahā
Latvijas vīriešu šaha čempionāta turnīra tabula
! !! 1 !! 2 !! 3 !! 4 !! 5 !! 6 !! 7 !! Punkti !! Vieta
Virknes un paralēlais slēgums
Trūkumi
=== Apzīmējumi ===
1959. gada Latvijas čempionāts šahā
Latvijas sieviešu šaha čempionāta turnīra tabula
! !! Dalībniece !! 1 !! 2 !! 3 !! 4 !! 5 !! 6 !! 7 !! 8 !! 9 !! 10 !! 11 !! 12 !! Punkti !! Vieta
Virknes un paralēlais slēgums
Paralēlais slēgums
Paralēlajā slēgumā visi patērētāji ir pieslēgti strāvas avotam neatkarīgi cits no cita un veido sazarotu elektrisko ķēdi. Lai rastos elektriskā strāva ir jābūt strāvas avotam, un noslēgtai elektriskajai ķēdei.
Elektriskā shēma
Lai paralēlo slēgumu attēlotu elektriskajā shēmā, jāzina elektriskās shēmas apzīmējumi (skatīt attēlus).
Elektriskais spriegums
Elektrisko spriegumu definē kā elektrisko pontenciālu starpību starp diviem ķēdes punktiem. Spriegumu mērvienība ir volts (itāļu fiziķa Aleksandra Volta vārdā).
Spriegumu apzīmē ar V.
Paralēlā slēgumā spriegums uz visiem patērētājiem ir vienāds :
Elektriskā strāva
Paralēlā slēgumā kopējais strāvas stiprums ir vienāds ar visos patērētājos plūstošu strāvas stipruma summu :
Elektriskā pretestība
Paralēlajā slēgumā ķēdes kopējā pretestība ir mazāka par ikvienu paralēli slēgto pretestību un ir aprēķināma saskaņā ar izteiksmi :
Rk — ķēdes kopējā pretestība (Ω)
R1, R2 .... RN — katra patērētāja pretestība (Ω)
Paralēlais slēgums ikdienā
Paralēlo slēgumu izmanto patērētājiem dzīvoklī un slēdžiem. Elektriskā strāva plūst caur drošinātājiem, kas ieslēgti virknē un paredzēti noteiktam strāvas stiprumam ķēdē, tie ķēdi pārtrauc bīstamos pārslodzes gadījumos. Elektriskā tīkla spriegums Latvijā ir 230 V.
Šejs Vigems
Frenklins Šejs Vigems jaunākais (en; dzimis ) ir amerikāņu aktieris.
Plašāku atpazīstamību ieguvis ar Eli Tompsona lomu seriālā "Pagrīdes impērija". Vēl piedalījies seriāla "Īsts detektīvs" pirmajā sezonā un seriālā "Fārgo" trešajā sezonā, kā arī vairākās filmās, piemēram "Patvērums" (Take Shelter), "Optimista stāsts", "Amerikāņu afēra", "Volstrītas vilks", "Kongs: Galvaskausa sala", "Pirmais cilvēks uz Mēness", "Vara", "Džokers" un The Gray Man. Atveidojis arī aģenta Maikla Stasiaka lomu filmās "Ātrs un bez žēlastības 4", "Ātrs un bez žēlastības 6" un "Ātrs un bez žēlastības 9".
Juris Vaivods
1981. gadā absolvējis Līvānu mūzikas skolu akordeona specialitātē. 1985. gadā beidzis Daugavpils mūzikas vidusskolu kordiriģēšanas specialitātēē. 1992. gadā absolvējis Latvijas Mūzikas akadēmijas Kordiriģēšanas nodaļu un ieguvis bakalaura grādu. 1004. gadā beidzis Kordiriģēšanas nodaļas maģistrantūru. Pie Pētera Plakiža un Paula Dambja mācījies kompozīciju. Stažējies meistarklasēs Vācijā un Norvēģijā.
Komponējis mūziku Dailes teātra, Latvijas Nacionālā teātra un Rīgas Krievu teātrim. Bijis mūzikas konsultants, muzikālais vadītājs, aranžētājs un mūzikas režisors vairākām Dailes teātra izrādēm.Bijis arī vairāku koncertu muzikālais vadītājs. Veidojis vairākas latviešu un citu tautu dziesmu apdares. 1997. gadā kļuvis par Dailes teātra muzikālās daļas vadītāju.
2011. gadā apbalvots ar 4. šķiras Triju Zvaigžņu ordeni. Vairākas reizes ieguvis Spēlmaņu nakts balvu kategorijā "Labākais mūzikas autors".
Jaunrikova
Jaunrikova ir ciems Rikavas pagastā, Rēzeknes novadā. Atrodas 221 km attālumā no Rīgas.
Iesals
Iesals ir iediedzēti un izkaltēti labības graudi, ko lieto pārtikā kā dabīgo krāsvielu, aromatizētāju un saldvielu. Rudzu iesalu Latvijā tradicionāli izmanto maizes gatavošanā, bet miežu iesals ir viena no būtiskākajām izejvielām alus, viskija un atsevišķu citu dzērienu rūpniecībā.
Savukārt ietvaicējot no sasmalcināta iesala iegūto ekstraktvielu šķīdumu — misu — iegūst biezu sīrupveida šķidrumu — iesala ekstraktu. Tajā vidēji ir ap 65% ogļhidrātu, no kuriem lielākā daļa ir maltoze, un 4—5% olbaltumvielu, bet vitamīnu un minerālvielu daudzums iesala ekstraktā ir aptuveni tāds pats kā tā graudu izejvielā.
Latvijā patlaban vienīgā iesala ražotne ir kooperatīva „Latraps” 2012. gadā uzceltā iesalnīca Jelgavas novada Staļģenē, kas 2012. un 2013. gadā saražoja aptuveni 5 tonnas iesala, bet 2014. gadā apjomu jau divkāršoja — līdz 10 tonnām iesala, galvenokārt specializējoties tieši gaišā miežu iesala ražošanā, bet iesala ekstraktu Latvijā rūpnieciski ražo Iļģuciems.
Vārda cilme
Latviešu valodnieks Konstantīns Karulis uzskata, ka latviešu valodā vārds „iesals” atvasināts no nu jau zuduša darbības vārda *salt ar nozīmi 'kļūt saldam'. Līdzīgi daudzu apkārtējo tautu valodu „iesala” apzīmējumu (fi, de, slāvu: солод/солад/слад/slad/słоd u.c.) iespējamo cilmi skaidrojis arī somu valodnieks Marti Resenens (Martti Räsänen). „Iesals” kopā ar vārdu savienojumiem „iesalu darīt” un „iesalnieks” pirmo reizi rakstiski parādās Georga Manceļa 1638. gadā izdotajā vācu-latviešu vārdnīcā Lettus un Johana Georga Rehehūzena ap 1630. gadu latīniski sarakstītajā un 1644. gadā iespiestajā latviešu valodas rokasgrāmatā Manuductio ad linguam lettonicam facilis & certa/monstrata a Joanne Georgo Rehehusen (lv), tomēr vārda baltiskā cilme liecinot, ka iesals Latvijas teritorijā gatavots jau ilgi pirms tam.
Iedalījums
Atkarībā no graudu fermentēšanas un kaltēšanas režīmiem, kā arī ķīmiskā sastāvā iesalu vispārīgi iedala:
Ražošana
Iesala gatavošanu veido 4 posmi: graudu mērcēšana, diedzēšana, iesala kaltēšana un dīgļsaknīšu atdalīšana.
Vispirms graudus izmērcē, aizsākot to dīgšanu. Dīgšanas laikā paātrinās graudu dzīvības norises, kā arī aktivizējas graudos esošie amilolītiskie fermenti, kas sāk cietes šķelšanu dažādos cukuros, un proteolītiskie fermenti, kas olbaltumvielas šķeļ aminoskābēs un peptīdos.
Rugāju katoļu baznīca
Rugāju Vissvētākās Jaunavas Marijas Bezvainīgās Sirds Romas katoļu baznīca ir Romas katoļu Rīgas metropolijas Rēzeknes-Aglonas diecēzes draudzes baznīca. Tā atrodas Balvu novada Rugāju pagasta centrā Rugājos.
Pindajas alas
Pindajas alas ir kaļķakmens alas netālu no Pindajas pilsētas Mjanmas vidienē. Pazīstamas kā budistu svētceļojumu vieta kopš 18. gadsimta. Tajās atrodas vairāk nekā 8000 Budas skulptūru un stūpu.
Rugāju katoļu baznīca
Vēsture
1938. gadā Rugājos prāvests Pēteris Tumans nopirka 4,5 hektārus zemes dievnama būvniecībai. Sākumā uzbūvējis saimnieciskās ēkas — ērģelnieku māju un divstāvu plebāniju stāvbūvē, šķūni, pirti un lielu māla kūti. Baznīcas būvei tika savesti laukakmeņi, būvbedrē ielikti kaļķi, izrakta aka un uzstādīja krustu baznīcas celšanas vietā. 1939. gada vasarā šeit ieradās bīskaps Jāzeps Rancāns, kurš braucot kanoniskajā vizītē no Kapūnes, vēlējās apskatīt celtniecības darbus. Turpmākos darbus pārtrauca Otrais Pasaules karš, bet vēlāk padomju varas funkcionāri neļāva celt dievnamu. Jau 1941. gadā plebānijā tika noturēti dievkalpojumi. Vēlāk šī ēka tika pārveidota par Rugāju baznīcu, izņemot daļai starp stāviem griestus un šķērssienas, ieliekot atbalsta stabus un ēkas aizmugurē, otrajā stāvā ierīkojot kora telpas. 2011. gada rudenī biia uzsākta jaunas baznīcas būvniecība, bet tās atklāšana notika 2019. gada 14. jūlijā. Jaunā baznīcas ēka atrodas blakus līdzšinējai.
Vecā baznīcas ēka
Vecā baznīca ir divstāvu koka celtne ar skārda jumtu. Tā ir kvadrātiskas formas, 10,5 metrus gara un 10,5 metrus plata ēka, kas ir apšūta ar dēļiem. Ieejas durvis ir no gala un sāniem. Pie gala durvīm ir mazs vējtveris, bet pie sānu — augstas cementa kāpnes. Pie baznīcas atrodas krusts, kurš bija pārvests no vietas, kur bija plānots celt dievnamu. Vēl ir divas ēkas — sarga māja, kurā no 1970. līdz 1974. gadam dzīvoja represētais bīskaps Kazimirs Duļbinskis un ēka, kas tika celta ērģelniekam, kurā izvietojusies plebānija.
Dievnams ir divstāvu vienas navas ēka ar koka grīdu un koka griestiem, kuru iekšpuse ir izšūta ar finieri un lakota.
Dievnamā ir trīs vienkārši koka altāri, kas atrodas apakšējā stāvā. Galvenajā altārī atrodas Jēzus Sirds glezna. Kreisajā pusē atrodas mazs altāris, bet labajā ar dēļu sienu nodalīta sakristeja. Altāra daļu no baznīcas nodala dievgalds. Pie sakristejas sienas ir redzams vēl viens altāris. Otrajā stāvā atrodas kora telpas ar harmoniju un noliktava, pie kuras ir vēl viens altāris. Dievnamam ir procesiju karogi.
Draudze
Draudze iekļaujas Romas Katoļu Rīgas Metropolijas klēra Rēzeknes-Aglonas diecēzē. Draudzi apkalpo prāvests Alberts Budže. Draudze dibināta 1936. gadā. Augustovas baznīcas prāvests, kurš bija atbildīgs par jaundibināto draudzi, sākumā par draudzes centru bija izvēlējies Medņus un dievkalpojumus sācis noturēt skolā, bet vēlāk Kivnucānu šķūnī, par ko iebilda Balvu baznīcas prāvests, jo Medņi atradās tuvu Balviem. 1938. gadā par Rugāju draudzes prāvestu kļūstot Pēterim Tumanam, par draudzes centru izvēlējās Rugājus. Draudzi izveidoja, atdalot teritorijas no Balvu un Kapūnes draudzēm. Draudzei ir vienpadsmit kapsētas — Silenieku, Upatnieku, Bolupes, Vilkavas, Dubļu kolna, Cūku salas, Sudarbes, Kraukļevas, Stomeru, Čušļu un Auškas kapsēta.
Draudzes lielākie svētki
Draudzes lielākie svētki un atlaidas ir Svētās Agneses svētki, Svētā Izidora Arāja svētki — 40 stundu atlaidas, Svētki Jaunavas Marijas Sirds godam, Jaunavas Marijas — Slimnieku veselības svētki, Svētās Terēzes svētki, Jaunavas Marijas Bezvainīgās ieņemšanas svētki.
Šķaunes sākumskola
Vēsture
.gadā Šķaunē durvis vēra pirmā skola – Landskoronas latviešu četrklasīgā skola (tā agrāk sauca Šķauni pēc Landskoronas draudzes nosaukuma). Skolas ēkas būvei zemi, kas atradās meža malā, neapdzīvotā vietā, uzdāvināja muižnieks Karnickis. . gadā skola ieguva ne tikai jaunu nosaukumu – '''1. pakāpes latviešu sešklasīgā pamatskola''', bet arī pārcēlās uz jaunu skolas ēku blakus Landskoronas Vissvētās Trīsvienības Romas katoļu draudzes baznīcai. Izglītojamo skaits strauji pieauga, piemēram,. gadā skolu apmeklēja 66 izglītojamie, bet. gadā – jau 137. Pēc Otrā pasaules kara skolu izvietoja četrās ēkās: atsevišķi sākumskolas klases, pamatskolas klases, internāts, sporta zāle un darbmācības kabinets.
. gadā Šķaunes astoņgadīgā skola pārcēlās uz jaunu skolas ēku, kura bija projektēta 250 izglītojamajiem. Kopš 1978./1979. un līdz 2003./2004. mācību gadam audzēkņi mācījās gan latviešu, gan krievu valodās. Kopš 2004./2005. mācību gada bērni Šķaunes skolā mācās vienīgi latviešu valodā.
Skolas tradīcijas
Sporta un tūrisma svētki, pārgājieni, ekskursijas, izlaiduma svinības.
Etoša
Etoša (en) ir liels beznoteces sāls līdzenums Namībijas ziemeļos. Izvietojies Kalahari ieplakas ziemeļdaļā Ošikoto reģionā. Nosaukums ovambo valodā nozīmē ‘Lielā baltā vieta’. Līdzenums izvietojies bijušajā ezera gultnē, kas bijis pildīts ar ūdeni pirms 16 000 gadiem pēc pēdējā Ledus laikmeta. Tā platība ir ap 4800 km², izstiepts ziemeļaustrumu—dienvidrietumu virzienā, garums ap 120 km, platums — 50 km. Ietilpst Etošas nacionālajā parkā.
Lielāko gada daļu Etoša ir sauss sāls un sakaltušu dubļu līdzenums, kas tikai pēc lietus mitrajā sezonā pārklājas ar plānu pārsāļa ūdens kārtu. Senākos laikos Etošas ezerā ietecēja Kunenes upe, bet mūsdienās tikai Ekumas upe sasniedz līdzenumu tā ziemeļrietumu galā.
Mežsilieši
Mežsilieši ir ciems Gulbenes novada Rankas pagastā. Atrodas pagasta ziemeļrietumu daļā.
Apdzīvotā vieta atrodas nomaļus no valsts autoceļiem.
Františeks Palackis
Františeks Palackis (dzimis, miris ) bija čehu vēsturnieks un politiķis, čehu nacionālās atmodas redzams darbinieks.
Dzimis Čehijas Silēzijā skolotāja ģimenē. No 1812. gada mācījās luterāņu skolā Presburgā, kur iepazinās ar Pavelu Jozefu Šafāriku. Kopš 1823. gada darbojās Prāgā, kur sadraudzējās ar Josefu Dobrovski, un darbojās Nacionālā muzeja izveidē.
No 1825. gada izdeva žurnālu Časopis Českého musea čehu un vācu valodā. No 1836. līdz 1867. gadam publicēja savu galveno vēturisko darbu Dějiny národu českého v Čechách a v Moravě ("Čehu tautas vēsture Čehijā un Morāvijā") piecos sējumos.
Sākoties 1848. gada revolūcijai, plašāk iesaistījās reālajā politikā. 1848. gada jūnijā bija Slāvu tautu kongresā Prāgā prezidents. 1848. un 1849. gadā bija deputāts parlamentam, kas sanāca Kromeržīčas pilsētā.
Pēc politiskās pārliecības Palackis bija t.s. vecčehu politiskais līderis un austroslāvisma piekritējs t.i. atbalstīja Austroungārijas pārveidošana par nāciju federāciju.
Neatkarības avēnija (Ščecina)
Neatkarības avēnija ir Ščecinas avēnija, Centra administratīvajā rajonā, Centra un Jaunās pilsētas apkaimē. Neatkarības avēnija sākas krustojumā ar Polijas karavīra laukumu un beidzas krustojumā ar Partizānu, Stacijas ielām un 3. maija avēniju. Avēnijas kopējais garums ir 561,7 metri.
Vēsturiskie nosaukumi
Avēnija izveidots 19. gadsimtā līdz ar pilsētas aizsargmūru nojaukšanu, tās sākotnējais nosaukums bija Parādes laukums (vācu: Paradeplatz). Pēc 1945. gada tā tika pārsaukta par Neatkarības avēniju (poļu: aleja Niepodległości).
Avēnijas raksturojums
Neatkarības avēnija ir 561,7 metrus gara avēnija Ščecinas centrā. Tā sākas krustojumā ar Partizānu, Stacijas ielām un 3. maija avēniju un iet ziemeļaustrumu virzienā. Neatkarības avēnijai ir savienojumi ar Stefana Višinska, Bogurodzicas, Pīķa ielām un Atbrīvošanas avēniju, Edmunda Baluka ielu un Jāņa Pāvila II avēniju (Polijas karavīra laukums).
Kubas revolūcija
Kubas revolūcija (es) bija bruņota sacelšanās Kubā, kuru rīkoja Fidela Kastro 26. jūlija kustība un sabiedrotie pret Fulhensio Batistas diktatūru. Sacelšanās sākās un beidzās, kad Batista pameta valsti un 26. jūlija kustība un citas nemiernieku grupas pārņēma varu valstī. Kuba kļuva par sociālistisku valsti un 1965. gada oktobrī 26. jūlija kustība kļuva par Kubas Komunistisko partiju.
Keisijs Kellers
Keisijs Kristofers Kellers (en, dzimis ) ir bijušais ASV futbolists, spēlēja vārtsarga pozīcijā, bijis ASV futbola izlases dalībnieks.
Kellers ir piedalījies četros FIFA Pasaules kausos. Viņš ir pirmais ASV vārtsargs, kurš spēlējis Vācijas Bundeslīgā, Anglijas Premjerlīgā un Spānijas La Liga.
Sasniegumi
Leicester City
ASV
Individuālie sasniegumi
Nantes edikts
Nantes edikts (fr) ir  Bretaņas pilsētā Nantē izsludināts likums, ar kuru Francijas karalis Anrī IV piešķīra virkni reliģisko brīvību franču kalvinistiem — hugenotiem. Edikta tekstā karalis paziņoja ka vēlas nodibināt "labu mieru" un dot "it kā reformētās" baznīcas sekotājiem iespēju atgriezties pie "katoliskās, apustuliskās un romiešu" baznīcas. Nantes edikts uz gandrīz 30 gadiem izbeidza reliģisko pilsoņu karu, kas Francijā bija plosījies kopš 1562. gada. Ediktu parasti piemin kā reliģiskās brīvības piešķiršanas piemēru, taču tā galvenais mērķis bija izbeigt karu un nodrošināt abu pušu mierīgu līdzāspastāvēšanu. Tas arī nostiprināja karaļa varu, kam svarīgākā bija valsts stabilitāte nevis reliģiskie strīdi.
Edikta izdošana
Anrī IV, nelielās Pireneju Navarras karalistes valdnieks, 1589. gadā mantoja Francijas karaļa kroni pēc tam, kad bija nogalināts fanātiskais katolis Anrī III. Anrī IV bija hugenots, nāca no Valuā dinastijas jaunākā atzara un bija pirmais Burbonu pārstāvis Francijas tronī. Viņam nācās karot pret citiem troņa pretendentiem un 1593. gadā viņš pārgāja katolicismā, lai nostiprinātu savu varu. Tas izraisīja hugenotu neapmierinātību, kas novērsās no sava nesenā vadoņa. Hugenotiem, kas veidoja ap 10% iedzīvotāju, kara laikā bija izdevies sagrābt teritorijas valsts centrā un dienvidos, kurās tie izveidoja savu pārvaldi, kā arī nostiprināties vairākos cietokšņos.
Noteiktās tiesības
Edikta teksts lielā mērā kopēja 1577. un 1580. gada miera līgumu tekstus. Ediktu veido četri dokumenti. Pirmajā ir 92 punkti, kas definē hugenotu tiesības. Otrajā dokumentā ir 56 slepenie punkti, kas apkopo dažādas papildus privilēģijas un izņēmumus no 92 punktiem, ko piešķīra atsevišķām pilsētām un hugenotu aristokrātiem. Atbilstoši Francijas likumu sistēmai, šos divus līgumus vajadzēja reģistrēt 13 provinču tiesām (Parlement, galvenais no kuriem bija Parīzē) tā padarot tos par likumīgiem. Pēdējos divus dokumentus veidoja karaļa pavēles, kuru termiņš beidzās līdz ar viņa nāvi. Zinot, ka katoļu provinču tiesas tos nekad neapstiprinās, šajās divās pavēlēs karalis iekļāva visstrīdīgākās hugenotu privilēģijas, apņemoties subsidēt viņu baznīcas, armiju un augstmaņus. Tādējādi jau no paša sākuma Nantes edikta pastāvēšanas ilgums bija neskaidrs.
Hugenotiem piešķīra tiesības privāti noturēt dievkalpojumus visā valstī un publiski ap 200 pilsētās un aristokrātu īpašumos. Šī atļauja neattiecās uz galvaspilsētu Parīzi. Tikmēr katoļi varēja brīvi rīkot dievkalpojumus visā valsts teritorijā. Edikts atjaunoja katoļu baznīcas darbību pilsoņu kara plosītajos rajonos un padarīja tālāku hugenotisma izplešanos neiespējamu. Katoļiem atdeva visas viņiem agrāk piederējušās ēkas. Hugenotiem bija jāmaksā nodevas katoļu baznīcai. Hugenotiem piešķīra mantojuma tiesības, tiesības nodarboties ar tirdzniecību, ieņemt valsts amatus, apmeklēt skolas un universitātes. Abu pušu pārstāvji saņēma amnestiju par karu laikā pirms 1585. gada veiktajiem noziegumiem. Reliģisko konfliktu izskatīšanai izveidoja hugenotu un katoļu komisiju. Hugenotu mācītājiem valsts turpmāk maksāja algu un hugenotu armijai uz astoņiem gadiem (vēlāk termiņu pagarināja) atļāva kontrolēt ap 200 nocietinātām pilsētām un cietokšņiem, valstij uzņemoties apmaksāt armijas uzturēšanas izmaksas.
Edikta atcelšana
Pēc Anrī IV nogalināšanas 1610. gadā hugenotu privilēģijas pagarināja, taču konflikti drīz atsākās. Pēc hugenotu sakāves 1629. gadā kardināls Rišeljē šīs privilēģijas atcēla, izbeidzot hugenotu politisko un militāro autonomiju, taču saglabājot ticības brīvību.
Ediktu kritizēja pāvests Klements VIII, un katoļu reģionos edikta piešķirtās tiesības centās ierobežot. Pēc 1665. gada karalis Luijs XIV pieņēma vairākus likumus, kas aizvien vairāk ierobežoja hugenotu tiesības. Ediktu viņš pilnībā atcēla 1685. gada 18. oktobrī, uzskatot, ka hugenotu lielākā daļa ir atgriezušies katoļticībā. Hugenoti zaudēja visas reliģiskās un civilās brīvības. Dažu gadu laikā vairāk nekā 400 000 hugenotu bēga no Francijas, dodoties uz Holandi, Angliju, Prūsiju un britu Ziemeļamerikas kolonijām.
Stein
Stein var būt:
Kapteiņa Zolta iela
Kapteiņa Zolta iela ir iela Jūrmalā, Kaugurciema apkaimē. Kapteiņa Zolta iela sākas krustojumā ar Talsu šoseju un beidzas strupceļā pie pludmales. Kopējais ielas garums ir 450 metri, tā ir klāta ar asfalta segumu. Kapteiņa Zolta ielā satiksmes kustība norit vienā joslā. Ielā ir savrupmāju un vasarnīcu apbūve.
Iela nosaukta netālu kritušā Latvijas armijas virsnieka, Brīvības cīņu dalībnieka kapteiņa Pauļa Zolta vārdā.
Jaunsils
Jaunsils ir ciems Ķekavas novada Ķekavas pagastā. Izvietojies pagasta rietumdaļā pie Daugavas—Misas kanāla uz dienvidiem no Rīgas apvedceļa A5 8 km no novada un pagasta centra Ķekavas un 27 km no Rīgas centra.
Apdzīvotā vieta izveidojusies pēckara gados kā vasarnīcu kooperatīvs «Jaunsili»; izaudzis 2000. gados kā savrupmāju ciemats.
Iedzīvotāju skaita izmaiņas
Esošajās robežās, pēc CSB datiem.
Ļestovka
Ļestovka (ru, pamazināmā forma no senkrievu: лествица — 'kāpnes') — lūgšanu kreļļu veids senajā Krievijā, pēc šķelšanās ar vecticībniekiem tika aizvietota ar "vervicu". Ļestovku pārsvarā izmanto vecticībnieki, taču mūsdienās tā ir populāra arī valdošajā pareizticīgajā baznīcā. Atšķirībā no pārējām lūgšanu krellēm, ārēji atgādina kāpnes. Senajā krievu tradīcijā simbolizē kāpnes no zemes līdz Debesīm.
Uzbūve un tās simbolika
Šobrīd Belajakriņicas vecticībnikiem ir izplatīta tradīcija, kad katrā "pakāpienā" tiek ielikts papīra rullītis ar tanī uzrakstītu lūgšanu. Šāda tradīcija nav sastopama pomoru vecticībniekiem.
Pats par sevi ļestovkas aplis simbolizē Dieva valdīšanas bezgalību un nepārtrauktu lūgšanu.
3 iesākuma "pakāpieni" + 3 nobeiguma pakāpieni + 3 lielie pakāpieni kopā simbolizē 9 eņģeļu kārtas.
Divas tukšās vietas simbolizē zemi un debesis, tāpēc visa lūgšanās pēc lestovkas simbolizē uzkāpšanu no zemes uz debesīm.
12 pakāpieni simbolizē 12 apustuļus. 38 pakāpieni, kas simbolizē 38 nedēļas, kurās Jaunava Marija miesā nēsāja Kristu. 33 pakāpieni, kas simbolizē Kristus vecumu. 17 pakāpieni simbolizē 17 praviešus, kuri vēstīja par Kristus atnākšanu.
Kā lūdzas pēc ļestovkas
Pēc ļestovkas lūdzas, turot to kreisajā rokā, pirkstus saliekot kā krusta zīmes pārmešanai.
Pēc ļestovkas var skaitīt īsas lūgšanas ("Господи Исусе Христе, Сыне Божии, помилуй мя грешнаго" vai "Пресвятая Госпоже Богородице, помилуй и спаси мя грешнаго раба Твоего", vai "Святыи Ангеле Божии, Хранителю мой святыи, помилуй и спаси мя грешнаго раба Твоего" u.c.). Ar noteiktu lūgšanu skaitu pēc ļestovkas ir iespējams aizvietot dažādu dievkalpojumu lūgšanu tekstu lasīšanu (izņemot liturģiju), ja cilvēks dažādu apstākļu dēļ nevar apmeklēt dievkalpojumu baznīcā vai arī neprot lasīt.
Pašlaik visizplatītākais lūgšanās veids ir šāds: uz pirmajiem trim un pēdējiem trim pakāpieniem lasa lūgšanu "Аллилуия, аллилуия, слава Тебе, Боже.", tukšajās vietās trīsreiz saka "Господи, помилуй", visos mazajos pakāpienos lasa lūgšanu "Господи Исусе Христе, Сыне Божии, помилуй мя грешнаго", bet lielajos lasa "Помяни мя, Господи (pirmajā lielajā pakāpienā, otrajā — Владыко, trešajā — Святыи), егда приидеши во царствии Си". Taču šāda lūgšanās struktūra ir parādījusies 20. gadsimta otrajā pusē. Pēc senās tradīcijas lielos pakāpienus izlaiž, bet "alelujas" pakāpienos lūdzas tikai tad, ja cilvēks lūdzas pēc noteiktā lūgšanu noteikuma, bet citos gadījumos tos pakāpienus arī izlaiž.
Jaunsaimnieki (Preiļu pagasts)
Jaunsaimnieki ir ciems Preiļu pagastā, Preiļu novadā. Atrodas 208 km attālumā no Rīgas.
2015. gada Eiropas čempionāts basketbolā sievietēm
2015. gada Eiropas čempionāts basketbolā sievietēm (EuroBasket Women 2015) bija 35. kontinenta čempionāts, kas notika Ungārijā (Budapeštā, Debrecenā, Ģērā, Šopronā un Sombathejā) un Rumānijā (Klužā-Napokā, Oradjā un Timišoarā) 2015. gadā. Eiropas čempionātā piedalījās 20 Eiropas sieviešu basketbola valstsvienības.
Par čempioni pirmo reizi čempionāta vēsturē kļuva Serbijas izlase, kas finālā uzvarēja Francijas izlasi. Bronzas medaļu izcīnīja Spānijas izlase. Par turnīra vērtīgāko spēlētāju kļuva Ana Daboviča no Serbijas. Serbija arī automātiski kvalificējās.
Turnīra formāts
Turnīra pirmajā posmā — pirmajā kārtā — visas 20 izlases sadalītas četrās grupās pa piecām izlasēm katrā. Pirmajā kārtā tiek aizvadīts viena apļa turnīrs, pēc kura otrajai kārtai kvalificējas katras grupas trīs labākās izlases, savukārt pēdējās divas vietas ieņēmušās izlases beidz dalību turnīrā.
Otrajā kārtā kvalificējušās 12 izlases tiek sadalītas divās grupās pa sešām izlasēm katrā. Šajā kārtā tiek aizvadīts viena apļa turnīrs, pēc kura izslēgšanas spēlēm kvalificējas katras grupas četras labākās izlases, savukārt pēdējās divas vietas ieņēmušās izlases beidz dalību turnīrā.
Izslēgšanas spēlēs ir trīs kārtas: ceturtdaļfināli, pusfināli un fināli. Ceturtdaļfinālu zaudētāji savā starpā noskaidro 5.—8. vietas sadalījumu, savukārt ceturtdaļfinālu uzvarētāji turpina cīņu par čempiontitulu. Čempionāta uzvarētājizlase kvalificējas, 2.—5. vietas ieguvēja — olimpiskajam kvalifikācijas turnīram.
Latvijas izlase
Latvijas izlasei šis ir sestais Eiropas čempionāta finālturnīrs pēc kārtas. Izlasi vada Ainars Zvirgzdiņš, tajā pēc vairāku gadu pārtraukuma spēlē Anete Jēkabsone-Žogota un Gunta Baško-Melnbārde, kas atkārtoti tika ievēlēta par izlases kapteini. Latvijas izlase Eiropas čempionāta kvalifikācijā uzvarēja savā apakšgrupā, sešās spēlēs gūstot piecas uzvaras. Finālturnīrā tika gūtas divas uzvaras, kopvērtējumā ieņemta 13. vieta.
A grupa
Spēles tiek aizvadītas Timišoarā.
B grupa
Spēles tiek aizvadītas Oradjā.
C grupa
Spēles tiek aizvadītas Sombathejā.
D grupa
Spēles tiek aizvadītas Šopronā.
Moldovas ģerbonis
Moldovas Republikas ģerbonis (moldāvu: Stema Republicii Moldova) ir viens no Moldovas nacionālajiem simboliem. Ģerbonī esošais vairogs ir horizontāli pārdalīts, sarkana augša, zila apakša. Uz tā attēlota stilizēta zeltaina (dzeltena) taura galva, starp ragiem astoņstaru zvaigzne, zem tās pieclapu rozes zieds un pusmēness, kas mazliet pagriezts ieslīpi pulksteņrādītāja virzienā. Vairogs atrodas uz ērgļa krūtīm, kam knābī zelta krusts, bet nagos zaļš olīvkoka zars un zelta zizlis.
Lūsija Herisa
Lūsija Herisa-Stjuarte (en; dzimusi Lūsija Herisa (Lusia Harris), mirusi ) bija amerikāņu basketboliste.
Moldovas ģerbonis
Ģerbonis ir redzams arī Moldovas karoga centrā.
Lūsija Herisa
Studējusi Deltas štata universitātē, pārstāvējusi universitātes basketbola komandu NCAA priekštecī Association for Intercollegiate Athletics for Women turnīrā, kur arī uzvarēja trīs gadus pēc kārtas (1975—1977). Spēlējusi profesionāli basketbolu Women's Professional Basketball League līgas klubā Hjūstonas "Angels".
1977. gada vīriešu profesionālās NBA līgas draftā viņu septītajā kārtā izraudzījās Jūtas "Jazz" ar kopējo 137. kārtas numuru. Viņā kļuva par otro sievieti pēc Denīzes Longas (1969. gada NBA draftā viņu izraudzījās Sanfrancisko "Warriors"), kuru izraudzījušies NBA draftā. Tomēr līga anulēja "Warriors" izvēli, tāpēc Herisa ir pirmā un pašlaik vienīgā sieviete, kas izraudzīta NBA draftā. Herisa neizrādīja vēlmi spēlēt NBA un noraidīja "Jazz" piedāvājumu. Vēlāk tika atklāts, ka basketboliste tobrīd bija stāvoklī un tādēļ viņa arī nevarētu piedalīties treniņnometnē.
Spēlētāja 1992. gadā tika uzņemta Neismita basketbola slavas zālē, 1999. gadā — Sieviešu basketbola slavas zālē.
Mirusi 2022. gada 18. janvārī.
Jaunsaimnieki (Ozolmuižas pagasts)
Jaunsaimnīki (arī Jaunsaimnieki) ir ciems Ozolmuižas pagastā, Rēzeknes novadā. Atrodas 243 km attālumā no Rīgas.
Fēru Salu futbola premjerlīga
Fēru Salu futbola premjerlīga ir Fēru Salas augstākā futbola līga, kas dibināta 1942. gadā. Sponsorēšanas nolūkos paškaik oficiālais nosaukums ir Betrideildin. Čempionātā piedalās 10 komandas. Visvairāk čempionu titulu (24) ir izcīnījis Touršhavnas futbola klubs Havnar Bóltfelag.
Kalorimetrs
Kalorimetrs ir ierīce, ko kalorimetrijā izmanto siltuma daudzuma mērīšanai ķīmiskajās reakcijās un fizikālajās pārvērtībās, kā arī, lai noteiktu īpatnējo siltumietilpību. Vienkāršu kalorimetru veido ūdens trauks, kas atrodas virs reakciju kambara, un šajā ūdenī ir termometrs. Notiekot reakcijai, kurā izdalās siltums, ūdens uzņem šo siltumu un tā temperatūra paaugstinās. Izmērot ūdens sākuma un beigu temperatūru, var aprēķināt siltuma daudzumu, kas izdalījies reakcijas laikā. Šī metode tiek izmantota tikai mācību procesā, jo mērījumā netiek ņemts vērā siltuma zudums ārējo apstākļu dēļ.
Vēsture
Kalorimetra nosaukumu radījis Antuāns Lavuazjē. 1780. gadā viņš eksperimentos ar ierīci siltuma daudzuma mērīšanai izmantoja jūrascūciņu. Siltums no jūrascūciņas elpas kausēja sniegu, kas bija ap kalorimetru, kas parādīja, ka elpošanas laikā notiekošā gāzu maiņa ir līdzīga degšanai, jo tajā izdalās siltums.
Siltuma līdzsvara kalorimetrs
Sildošais/dzesējošais apvalks kontrolē temperatūru procesa laikā. Tiek mērīts siltums, ko saņem vai atdod šajā apvalkā esošais šķidrums.
Enerģijas kompensācijas kalorimetrs
Šādi kalorimetri izmanto elektriskos sildītājus, lai uzturētu nemainīgu temperatūru. Sildītāju jaudu nepieciešamības gadījumā var mainīt, un siltums tiek aprēķināts ņemot vērā sildītāju jaudu.
Bumbu kalorimetri
Bumbu kalorimetros ir nemainīgs tilpums, un ar tiem var mērīt siltuma daudzumu kādā noteiktā reakcijā. Bumbu kalorimetros reakcijas laikā ir liels spiediens. Reakcija tiek uzsākta ar elektrisku aizdedzes ierīci, un, vielai degot, tā uzsilda gaisu sev apkārt. Gaiss uzsilstot izplešas un izplūst pa cauruli. Plūstot pa vara cauruli, karstais gaiss uzsilda ūdeni caurules ārpusē, un pēc ūdens temperatūras izmaiņām var aprēķināt siltuma daudzumu, kas izdalījies reakcijas procesā. Tā kā šajos kalorimetros nenotiek siltuma noplūde, tad kopējā iekšējā enerģijas izmaiņa. Bumbu kalorimetru mērījumi ir diezgan precīzi.
Ēdienkarte (filma)
"Ēdienkarte" (en) ir 2022. gada ASV melnās komēdijas šausmu filma, kuras režisors ir Marks Mailods. Filmā galvenās lomas atveido Reifs Fainss, Anja Teilore-Džoja, Nikolass Holts, Honga Čau, Dženeta Maktīra, Rīds Bīrnijs, Džūdita Laita un Džons Legisamo.
Filma stāsta par jaunu pāri, kas dodas uz nomaļu salu, lai apmeklētu ekskluzīvu restorānu, kur šefpavārs ir sarīkojis greznu ēdienkarti ar šokējošiem pārsteigumiem.
Filmas "Ēdienkarte" pirmizrāde notika 47. Toronto Starptautiskajā kinofestivālā un to izplatīja Searchlight Pictures. Latvijā filmas pirmizrāde notika. Filma saņēma pozitīvas kritiķu atsauksmes un nopelnīja 73 miljonus ASV dolāru pie 30 miljonu budžeta. Tīmekļa vietnē Rotten Tomatoes filmai ir 89% vērtējums.
Peski
Peski ir ciems Preiļu novada Aglonas pagastā. Izvietojies pagasta dienvidu daļā 35 km no novada centra Preiļiem, 8 km no pagasta centra Aglonas un 243 km no Rīgas.
Apdzīvotā vieta izvietojusies nomaļus no autoceļa V762, Ciriša ūdenskrātuves krastā.
1995. gada Eiropas čempionāts basketbolā
1995. gada Eiropas čempionāts basketbolā (EuroBasket 1995) bija 29. kontinenta čempionāts, kas norisinājās Grieķijā laika posmā no līdz. Eiropas čempionātā piedalījās 14 Eiropas vīriešu basketbola valstsvienības. Uzvaru tajā izcīnīja Dienvidslāvijas izlase. Latvijas basketbola izlase šajā turnīrā nepiedalījās.
Grunvaldes laukums (Ščecina)
Vēsturiskie nosaukumi
Laukums izveidots 1864. gadā līdz ar pilsētas aizsargmūru nojaukšanu, tā sākotnējais nosaukums bija Vestendas baznīcas laukums (vācu: Westend Kirchplatz). 1877. gadā tas tika pārsaukts par Ķeizara Vilhelma laukumu (vācu: Kaiser-Wilhelm-Platz), bet 1945. gadā to pārdēvēja par Grunvaldes laukumu (poļu: plac Grunwaldzki).
Strautenes
Strautenes (la) ir nepilnas pārvērtības kukaiņu kārta. Strautenes ir visā pasaulē izplatīta kārta ar nelielu sugu skaitu. Lielākais sugu skaits ir sastopams abu pusložu mērenajā zonā.
Izplatība
Strauteņu kārtā ietilpst ap 3500 sugu, kas izplatītas visā pasaulē. 30 gadu laikā (sākot no 1976. līdz 2008. gadam) ir atklāta lielākā sugu daļa — ap 2000 sugu, turpinās jaunu sugu atklāšana, un kopējais sugu skaits tuvākajā nākotnē var dubultoties. Strauteņu kārta iedalās 2 apakškārtās: Antarctoperlaria ar 420 sugām un Arctoperlaria ar 3200 sugām. Ziemeļamerikā ir atklātas 650 sugas, Eiropā 571 suga. Pārējas pasaules malās strauteņu izplatība ir maz izpētīta. Taču Austrālijā ir reģistrēts ap 200 sugām, Jaunzēlandē — ap 110 sugām.
Krišjāņa Barona iela (Jūrmala)
Krišjāņa Barona iela ir iela Jūrmalā, Dzintaru un Bulduru apkaimēs. Krišjāņa Barona iela sākas krustojumā ar Dzintaru prospektu un beidzas krustojumā ar Viestura ielu. Kopējais ielas garums ir 1200 metri, tā ir klāta ar asfaltbetona segumu. Krišjāņa Barona ielā satiksmes kustība norit vienā joslā. Ielā ir savrupmāju un vasarnīcu apbūve.
Ielu savienojumi
Krišjāņa Barona iela ir savienota ar šādām ielām:
Limbažu ģerbonis
Heraldiskais apraksts
Ģerboņa vairogs ir sudraba krāsā. Uz tā attēlots sarkans ķieģeļu mūris ar diviem kupoltorņiem un kupolu starp tiem. Zem vidējā kupola atrodas atvērti vārti, kuros zem pacelta režģa attēlota zelta lauvas galva. Vairoga augšpusē virs vidējā kupola ir sakrustoti zelta krusts un bīskapa zelta zizlis. Limbažu ģerbonis ir līdzīgs Rīgas ģerbonim, kas norāda uz pilsētas vēsturisko piederību Rīgas arhibīskapijai.
Malaritas rajons
Malaritas rajons jeb Maloritas rajons  ir Brestas apgabala rajons Baltkrievijā. Robežojas ar Brestas apgabala Brestas, Žabinkas un Kobrinas rajoniem, kā arī Ukrainu.
Latvijas Top 40 (2018)
Latvijas Top 40 ir nacionālās apraides sabiedriskās radiostacijas Latvijas Radio 5 veidotais iknedēļas populārāko dziesmu saraksts. Šajā rakstā ir apkopots to dziesmu saraksts, kas 2018. gadā Latvijas radiostacijas Latvijas Radio 5 iknedēļas populārāko 40 dziesmu sarakstā "Latvijas Top 40" ieguva 1. vietu, kā arī gada noslēguma četrdesmit vispopulārākās dziesmas valstī.
Top 40 sastādīšanas princips
Latvijas Top 40 tiek veidots, apkopojot Latvijā populārāko Top 40 formāta radiostaciju (European Hit Radio, Radio SWH, Star FM, Capital FM un Pieci.lv) iknedēļas airplay, jeb visvairāk atskaņoto dziesmu, datus par visvairāk klausītākajām dziesmām Spotify, Deezer un Draugiem.lv mūzikas straumēšanas platformās, kā arī skatītākos mūzikas video video koplietošanas tiešsaistes sociālā tīkla tīmekļa vietnē YouTube.
Vents Balodis
Dzīvesgājums
Dzimis 1963. gada 19. novembrī. Mācījās Rīgas 28. vidusskolā, studēja Latvijas Lauksaimniecības akadēmijas Agronomijas fakultātē (1982—1987), jau studiju laikā sāka strādāt par padomju saimniecības "Zemgale" agronomu (1986). 1990. gadā Balodis kļuva par zemnieku saimniecības "Druva" īpašnieku Slampes pagastā.
Politiskā darbība
1994. gadā V. Balodis iestājies partijā "Tēvzemei un Brīvībai" un ievēlēts Tukuma rajona padomē, kur darbojās līdz 1995. gadam. Šajā gadā notikušajās 6. Saeimas vēlēšanās viņu ievēlēja par 6. Saeimas deputātu, kur V. Balodis bija Budžeta un finansu (nodokļu) komisijas priekšsēdētājs, Centrālās zemes komisijas loceklis. Līdztekus 1998. gadā viņš kļuva par Hipotēku un zemes bankas valdes locekli.
1998. gadā kandidēja 7. Saeimas vēlēšanās, taču netika ievēlēts. No 1998. gada 26. novembra līdz 1999. gada 16. jūlijam V. Balodis bija Latvijas Vides aizsardzības un reģionālās attīstības ministrs Viļa Krištopana valdībā. Vienlaikus no 1998. gada 23. decembra līdz 1999. gada 4. februārim viņš bija arī Zemkopības ministrs. Savukārt no 1999. gada 16. jūlija līdz 2000. gada 5. maijam V. Balodis bija Vides aizsardzības un reģionālās attīstības ministrs Andra Šķēles trešajā valdībā.
2000. gadā V. Balodis kļuva par 7. Saeimas deputātu Andreja Požarnova vietā, kļūstot arī par "Tēvzemei un Brīvībai/LNNK" Saeimas frakcijas priekšsēdētāju. 2002. gadā viņš nesekmīgi kandidēja 8. Saeimas vēlēšanās, tāpat nesaņēma ievēlēšanai pietiekošu vēlētāju atbalstu arī 2005. gada Rīgas domes vēlēšanās un 2009. gada Rīgas domes vēlēšanās.
Xiaomi
Xiaomi (zh, ) ir Ķīnas sadzīves elektronikas un datora aparatūras uzņēmums. Uzņēmuma galvenie produkti ir mobilie telefoni, kā arī mobilās lietotnes un klēpjdatori. Xiaomi dibināts 2010. gadā Ķīnas galvaspilsētā Pekinā. Tā aptuvenā vērtība 2016. gadā bija 46 miljardi ASV dolāru.
Atveidojot uzņēmuma nosaukumu pēc piņjiņa tabulas, latviski tā nosaukums būtu Sjaomi.
Mellēni
Mellēni (arī Krolīši) ir apdzīvota vieta Aizkraukles novada Sērenes pagastā. Izvietojies pagasta austrumdaļā Pļaviņu ūdenskrātuves dienvidu krastā pie autoceļa P76, 6,5 km no pagasta centra Sērenes, 8 km no novada centra Aizkraukles un 95 km no Rīgas.
Iedzīvotāju skaita izmaiņas
Esošajās robežās, pēc CSB datiem.
Dvēselīte
Dvēselīte ir rokgrupas Sīpoli izpildīta rokbalāde. Dziesmas mūzikas autors ir Mārtiņš Brauns, bet vārdu autors — Jānis Peters. Tā ir iekļauta grupas DVD ierakstā Kamēr tu šo spēli spēlē (2010), kā arī izlasē Visu laiku labākās latviešu rokbalādes (1996).
Mets Robinsons
Mets Robinsons (dzimis 1986. gada 20. jūnijā) ir kanādiešu hokejists, aizsargs. Pašlaik (2017) spēlē Kontinentālās hokeja līgas kluba Maskavas CSKA sastāvā.
Spēlētāja karjera
Pēc vairākām NCAA līgā aizvadītām sezonām, profesionāļa karjeru Robinsons sāka 2009.—10. gada sezonā ECHL kluba Elmīras "Jackals" rindās. Sezonas gaitā gan aizsargs aizvadīja piecas spēles arī AHL vienībā Bingemtonas "Senators". 2010.—11. gada sezonu aizvadīja Norvēģijas hokeja līgas klubā Sarpsborgas "Sparta", kopā ar klubu izcīnot līgas čempiona titulu, kā arī sezonu noslēdzot kā līgas rezultatīvākais aizsargs. Nākamās divas sezonas Robinsons aizvadīja Zviedrijas Elitsērijas kluba Timrå IK sastāvā.